

**SZERB KÖZTÁRSASÁG**

**PÉNZÜGYMINISZTÉRIUM**

**KINCSTÁRI IGAZGATÓSÁG**

 **Szabadkai Fiókintézet**

 **Hivatalos**

 **2023.01.04.**

 **S z a b a d k a**

 **Korzó 5**

**T Á J É K O Z T A T Á S**

Tárgy: a KJS 7-es és 8-as típusú alszámlák megnyitása és beszüntetése

Az SZK Hivatalos Közlönyében, száma: 143/2022, 2022. december 29-én közzétételre került a konszolidált kincstári számlák alszámlái tervéről szóló szabályzat módosításáról és kiegészítéséről szóló szabályzat (a továbbiakban: szabályzat), amely a közzétételtől számított nyolcadik napon lép hatályba.

A szabályzat előirányozza:

1. hogy a közpénzeket használóknak az új szabályzat hatálybalépésének napjától külön rendeltetésszerű alszámlát kell nyitniuk a Kincstári Igazgatóságnál minden olyan programhoz/projekthez, amelyre a költségvetésből eszközöket kapnak. Az alszámla megnyitása alapjának megszűnését követően a közpénzhasználónak be kell szüntetnie azt, összhangban a közpénzhasználók megállapításának módjáról és nyilvántartásáról és a Kincstári Igazgatóság konszolidált alszámlája megnyitása és beszüntetése feltételeiről és módjáról szóló szabályzattal (az SZK Hivatalos Közlönye, 99/18. és 40/19. sz. (a továbbiakban KJS szabályzat),
2. hogy a közpénzhasználók belépjenek az alszámla megszüntetésének folyamatába, amelyeket a jelen szabályzat hatálybalépése előtt nyitottak, amikor befejeződik az eljárás, amely alapja volt a költségvetésből az eszközök átvitelének, mindezt összhangban a KJS szabályzattal,
3. hogy a közpénzhasználók az aktív alszámlák számát, amelyeket a jelen szabályzat hatálybalépése előtt nyitottak, a jövőben ne küldjék meg a hatásköri szervnek, a költségvetésből az eszközök átvitelére, hanem szükséges, hogy új külön rendeltetésszerű alszámlát nyissanak minden programra/projektumra,
4. hogy a fiókintézet a közpénzhasználóknak, akiknek nem volt forgalmuk az alszámlán több mint két évig, és akiknek az alszámlán az egyenlegük nulla több mint két évig, eszközöli az alszámla beszüntetését, ha a használó nem küldi meg a jogalapot és az írásos nyilatkozatot 7 munkanapon belül, miszerint megküldte minden aktív alszámlája számát a hatásköri szervnek, a jelen szabályzat hatálybalépésének napjáig, a költségvetésből az eszközök átvitelére. Ha a használó megküldi a nyilatkozatát, hogy az aktív alszámlák számát már megküldte a hatásköri szervnek a jelen szabályzat hatálybalépésének napjáig és megküldi a jogalapot az eszközök átvitelére, szükséges, hogy az eszközök átvitelére az alap megszűnését követően, a használó belépjen az alszámla megszüntetésének eljárásába, összhangban a KJS szabályzattal.

Tisztelettel,

Kincstári Igazgatóság

Szabadkai Fiókintézet

s. k. nem olvasható aláírás és körbélyegző